**Qazaxıstan–Tacikistan münasibətləri** — Qazaxıstan və Tacikistan arasındakı iki tərəfli diplomatik münasibətlər 7 yanvar 1993-cü ildə qurulmuşdur. Hər iki ölkə əvvəllər Sovet respublikaları idi. İndi BMT, MDB, KTMT, ŞƏT kimi regional və beynəlxalq təşkilatlar çərçivəsində qarşılıqlı fəaliyyət göstərirlər.

Fərli xüsusiyyyətləri
---------------------

|  | Tacikistan gerbi **Tacikistan** | Qazaxıstan gerbi **Qazaxıstan** |
| --- | --- | --- |
| **Əhali** | 8 439 700 | 17 651 852 |
| **Ərazi** | 143 000 km² | 2 724 902 km² |
| **Əhali sıxlığı** | 57,2 nəf./km² | 6,47 nəf./km² |
| **Paytaxt** | Düşənbə | Astana |
| **İri şəhərlər** | Düşənbə, Xucənd, Kulyab, Boxtar, İstərövşən, Kanibadam, Pendjikənd, Xoroq | Almatı, Astana, Çimkənd, Karaqanda, Aktöbe, 
Taraz,Uralsk,
Aktau,
Atırau,
Pavlodar,
Oskemen |
| **İdarəetmə formaları** | Prezident Respublikası | Prezident Respublikası |
| **Dövlət dili** | Tacik dili | Qazax dili |
| **Din** | İslam | İslam |
| **ÜDM** | 17,555 mlrd ABŞ dolları (2 247 $ adam başına) | 418 mlrd ABŞ dolları (24 020 $ adam başına) |
| **ÜMM** | 8,572 mlrd ABŞ dolları (1 041 $ adam başına) | 225.6 mlrd ABŞ dolları (13 236 $ adam başına) |
| **Valyuta** | Somoni | Tengə |
|

Tarix
-----

Astanadakı Tacikistan səfirliyi 1993-cü ilin iyunundan fəaliyyət göstərir. Düşənbədəki Qazaxıstanın diplomatik nümayəndəliyi 1998-ci ilin aprelindən fəaliyyət göstərir, lakin 2001-ci ilin yanvarında səfirlik statusu almışdır.

Tacikistanın başçısı Emoməli Rəhmon 1993-cü ildə Qazaxıstanın paytaxtına rəsmi səfər etmişdir. Bu səfər zamanı Tacikistan Respublikası ilə Qazaxıstan Respublikası arasında əlaqələrin əsaslarına dair Saziş imzalanmışdır. Tacikistan liderinin Qazaxıstana növbəti səfərləri 1995 və 2008-ci illərdə baş tutub. Qazaxıstan Prezidenti Nursultan Nazarbayevin Tacikistana rəsmi səfərləri 2000-ci ilin iyununda və 2007-ci ilin sentyabrında baş vermişdir.

1995-ci ildə Ticarət və İqtisadi Əməkdaşlıq üzrə Hökumətlərarası Komissiya qurulur Komissiyanın 1998, 2001, 2004, 2006, 2007, 2008, 2009, 2010, 2011-ci illərdə Qazaxıstan və Tacikistanın paytaxtlarında keçirilmiş iclasları iki ölkə arasındakı münasibətlərdə mühüm rol oynadı.

Tacikistan və Qazaxıstan arasında əməkdaşlıq üçün hüquqi baza 1993-cü ildən 2011-ci ilə qədər imzalanmış 75 sənəddən ibarətdir, bunlardan 50-si qüvvədədir və ölkələr arasında qarşılıqlı əlaqələrin əksər sahələrini əhatə edir.

Hal-hazırda Aqıbay Dunkenoviç Smaqulov Qazaxıstan Respublikasının Tacikistan Respublikasındakı fövqəladə və səlahiyyətli səfiridir. Nazirmad Alizoda 2014-cü ildə Tacikistan Respublikasının Qazaxıstan Respublikasındakı Fövqəladə və Səlahiyyətli Səfiri təyin edilmişdir.

İqtisadi əməkdaşlıq
-------------------

Tacikistan Qazaxıstana elektrik, pambıq, alüminium məhsulları, tekstil materialları satır. Tacikistan Qazaxıstandan taxıl, un və neft məhsulları alır. 2007-ci ildə Nursultan Nazarbayevin Düşənbəyə səfəri zamanı Qazaxıstan-Tacikistan birbaşa investisiya fondunun yaradılması barədə razılıq əldə edilmişdir.

2013-cü ildə respublikalar arasında ticarət dövriyyəsi 700 milyon ABŞ dollarını keçmişdir. Bu rəqəmi bir milyard dollara çatdırmaq arzusu elan edilib.

Qazaxıstanın Tacikistandakı səfirləri
-------------------------------------

* Amanjol Jankuliyev (2001-03)
* Erlan Abildaev (2004-08)
* Abdultalip Axmetov (2008-10 +)
* Abıqay Smaqulov (2011-2017)
* Askar Tacibaev (18 mart 2019-h.h)

Tacikistanın Qazaxıstandakı səfirləri
-------------------------------------

* Alizoda Nazirmada
* Xayrullo İbozoda

İstinadlar
----------

1. ↑  "О посольстве". Посольство Республики Казахстан в Республике Таджикистан. 2011-09-21 tarixində arxivləşdirilib. İstifadə tarixi: 2016-01-10.
2. ↑  "О посольстве". Посольство Республики Таджикистан в Республике Казахстан. 2016-04-13 tarixində arxivləşdirilib. İstifadə tarixi: 2016-01-10.
3. ↑  "Казахстан и Таджикистан намерены увеличить товарооборот между двумя странами до $1 млрд". ИА REGNUM. 2014-07-05 tarixində arxivləşdirilib. İstifadə tarixi: 2016-01-10.

Mənbə
-----

* МИД Республики Таджикистан об отношениях с Казахстаном
* Посольство Республики Казахстан в Республике Таджикистан